CELEX: 32005R1873
Language: et
Date: 2005-11-16 00:00:00
Title: Komisjoni määrus (EÜ) nr 1873/2005, 16. november 2005, millega kehtestatakse munasektori eksporditoetused alates 17. novembrist 2005

17.11.2005   
            
            
               ET
            
            
               Euroopa Liidu Teataja
            
            
               L 300/39
            
         KOMISJONI MÄÄRUS (EÜ) nr 1873/2005,
   16. november 2005,
   millega kehtestatakse munasektori eksporditoetused alates 17. novembrist 2005
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, (1) eriti selle artikli 8 lõike 3 kolmandat lõiku,
   ning arvestades järgmist:
   
               (1)
            
            
               Määruse (EMÜ) nr 2771/75 artikli 8 alusel võib nimetatud määruse artikli 1 lõikes 1 osutatud toodete maailmaturul kehtivate hindade ja ühenduses kehtivate hindade vahe katta eksporditoetusega.
            
         
               (2)
            
            
               Nende eeskirjade ja kriteeriumide kohaldamisest munaturu praeguse olukorra suhtes järeldub, et tuleks määrata kindlaks selline toetus, mis võimaldaks ühendusel osaleda maailmakaubanduses ja samuti võtta arvesse nende eksporttoodete olemust ja tähtsust praegusel ajal.
            
         
               (3)
            
            
               Tulenevalt praegusest turu- ja konkurentsiolukorrast teatavates kolmandates riikides tuleb kindlaks määrata toetus, mis on diferentseeritud vastavalt teatavate munasektori toodete sihtkohtadele.
            
         
               (4)
            
            
               Komisjoni 15. aprilli 1999. aasta määruse (EÜ) nr 800/1999 (milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad) (2) artiklis 21 on sätestatud, et toetust ei anta, kui tooted ei ole ekspordideklaratsiooni vastuvõtmise kuupäeval veatu ja standardse turustuskvaliteediga. Kehtivate eeskirjade ühtse kohaldamise tagamiseks tuleb täpsustada, et toetuse saamiseks peavad määruse (EMÜ) nr 2771/75 artiklis 1 osutatud munatooted kandma tervisemärgist vastavalt nõukogu 20. juuni 1989. aasta direktiivile 89/437/EMÜ munatoodete tootmist ja turuleviimist mõjutavate hügieeni- ja tervishoiuküsimuste kohta. (3)
               
            
         
               (5)
            
            
               Euroopa Ühenduse ning Rumeenia ja Bulgaaria vahel Euroopa lepingute raames peetavate läbirääkimiste eesmärk on eelkõige liberaliseerida asjaomase turu ühise korraldusega hõlmatud toodetega kauplemist. Nende kahe riigi osas tuleks eksporditoetused seega kaotada. Eksporditoetuste kaotamine ei tohiks siiski kaasa tuua diferentseeritud toetuse kohaldamist teistesse riikidesse suunatud ekspordi suhtes.
            
         
               (6)
            
            
               Kodulinnuliha- ja munaturu korralduskomitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas on sätestatud nende toodete koodid, mille suhtes antakse eksportimise korral määruse (EMÜ) nr 2771/75 artiklis 8 osutatud toetust, ja selliste toetuste summad.
   Selleks, et direktiivi 89/437/EMÜ lisa XI peatüki reguleerimisalasse kuuluvad tooted vastaksid toetuse saamise tingimustele, peavad nende puhul siiski olema täidetud ka nimetatud direktiiviga ettenähtud tervisemärgistamise nõuded.
   Artikkel 2
   Käesolev määrus jõustub 17. novembril 2005.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. november 2005
      
         
            Komisjoni nimel
         
         
            komisjoni liige
         
         Mariann FISCHER BOEL
      
   
   
      (1)  EÜT L 282, 1.11.1975, lk 49. Määrust on viimati muudetud määrusega (EÜ) nr 806/2003 (ELT L 122, 16.5.2003, lk 1).
   
      (2)  EÜT L 102, 17.4.1999, lk 11. Määrust on viimati muudetud määrusega (EÜ) nr 671/2004 (ELT L 105, 14.4.2004, lk 5).
   
      (3)  EÜT L 212, 22.7.1989, lk 87. Direktiivi on viimati muudetud määrusega (EÜ) nr 806/2003.
   LISA
   Munasektori eksporditoetused alates 17. novembrist 2005
   
               Tootekood
            
            
               Sihtkoht
            
            
               Mõõtühik
            
            
               Toetuse suurus
            
         
               0407 00 11 9000
            
            
               E16
            
            
               eurot/100  tükki
            
            
               1,70
            
         
               0407 00 19 9000
            
            
               E16
            
            
               eurot/100  tükki
            
            
               0,90
            
         
               0407 00 30 9000
            
            
               E09
            
            
               eurot/100  kg
            
            
               6,00
            
         
               E10
            
            
               eurot/100  kg
            
            
               20,00
            
         
               E17
            
            
               eurot/100  kg
            
            
               3,00
            
         
               0408 11 80 9100
            
            
               E18
            
            
               eurot/100  kg
            
            
               40,00
            
         
               0408 19 81 9100
            
            
               E18
            
            
               eurot/100  kg
            
            
               20,00
            
         
               0408 19 89 9100
            
            
               E18
            
            
               eurot/100  kg
            
            
               20,00
            
         
               0408 91 80 9100
            
            
               E18
            
            
               eurot/100  kg
            
            
               73,00
            
         
               0408 99 80 9100
            
            
               E18
            
            
               eurot/100  kg
            
            
               18,00
            
         
               
                  NB: Tootekoodid ja A-rea sihtkohakoodid on sätestatud komisjoni muudetud määruses (EMÜ) nr 3846/87 (EÜT L 366, 24.12.1987, lk 1).
               Numbrilised sihtkohakoodid on sätestatud määruses (EÜ) nr 750/2005 (EÜT L 126, 19.05.2005, lk 12).
               Muud sihtkohad on määratletud järgmiselt:
               
                           E09
                        
                        
                           Kuveit, Bahrein, Omaan, Katar, Araabia Ühendemiraadid, Jeemen, Hongkongi erihalduspiirkond, Venemaa, Türgi.
                        
                     
                           E10
                        
                        
                           Lõuna-Korea, Jaapan, Malaisia, Tai, Taiwan, Filipiinid.
                        
                     
                           E16
                        
                        
                           Kõik sihtkohad, v.a Ameerika Ühendriigid, Rumeenia ja Bulgaaria.
                        
                     
                           E17
                        
                        
                           Kõik sihtkohad, v.a Šveits, Rumeenia, Bulgaaria ja rühmad E09, E10.
                        
                     
                           E18
                        
                        
                           Kõik sihtkohad, v.a Šveits, Rumeenia ja Bulgaaria.